title: Aleksandr Puckin
text: Bak 1831 in va Natalia Gontcarova kurer. Tison bozakirapaf ise turkon kosaf gu yona anamefa skudjera, koe zivolaf is skaltaf alpoz ke aboyikeem vligus va inafa norluca daletoe di blir. Konak inaf grot batsareon wori evlad : Iyekotaf Okolik ezla (1833), is Dicimafe Sersikye ( 1834 ) kotgrupaf warzot lize geltreva is tacukuca kalaotcewed, is Nazbeikya ke Redakik ( 1836 ) berpotam koswayan gan kevmadara ke Pugatcev.